Zemsliekšņa iepirkuma Noteikumu

**C pielikums** Līguma projekts

**BŪVDARBU LĪGUMS (*projekts)***

**SIA “DOBELES ŪDENS”**, reģ.Nr.45103000470, Noliktavas iela 5, Dobele, Dobeles novads, LV-3701, valdes locekļa Daiņa Miezīša personā, kas rīkojas pamatojoties uz Statūtiem (turpmāk - Pasūtītājs), no vienas puses,

un

<Izpildītāja nosaukums>[[1]](#footnote-1),reģ Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>] (turpmāk - Izpildītājs), no otras puses,

pamatojoties uz Pasūtītāja veiktā zemsliekšņa iepirkuma <nosaukums>” (identifikācijas Nr.<identifikācijas numurs>; turpmāk - Iepirkums) rezultātiem un Izpildītāja iesniegto piedāvājumu (turpmāk – Piedāvājums) noslēdz šādu līgumu (turpmāk – Būvdarbu līgums):

**1. Būvdarbu līgumā lietotie termini**

* 1. **Būvdarbu vadītājs** – Pasūtītāja apstiprināts Izpildītāja pārstāvis, kurš kā sertificēts atbildīgais būvdarbu vadītājs nodrošina būvdarbu izpildi atbilstoši Latvijas Republikas normatīvajiem tiesību aktiem, Būvprojektam un Būvdarbu līgumam, un kurš pārstāv Izpildītāju attiecībās ar Pasūtītāju.
  2. **Būvobjekts** – visi Tehniskajā specifikācijā, Būvprojektos minētie izbūvējamie objekti (būves) ar tiem piegulošo teritoriju, palīgbūvēm un būviekārtām.
  3. **Būvprojekts -**būvniecības ieceres dokumentācija, būvniecības ieceres īstenošanai nepieciešamo dokumentu, rasējumu un teksta materiālu kopums.
  4. **Tāme** – Būvdarbu līgumam pievienotais Izpildītāja sagatavotais izmaksu aprēķins atbilstoši būvprojektam un Piedāvājumam zemliekšņa iepirkumā
  5. **Līgumcena** – kopēja cena par kādu tiks veikti Būvdarbi *(Būvdarbu kopējā cena bez pievienotās vērtības nodokļa - turpmāk PVN ).*
  6. **Līguma summa**  (*Iepirkuma līguma summa*) būvdarbu kopējā cena ar pievienotās vērtības (PVN) nodokli.

1. **Būvdarbu līguma priekšmets**
   1. Pasūtītājs uzdod un Izpildītājs apņemas veikt 2(divu) saules elektrostaciju izbūvi Dobeles novada Krīmūnu pagasta « Pīlēnos »  un Bērzes pagasta « Krīgeros »  (atbilstoši 2(divām ) būvniecības iecerēm ( turpmāk-būvprojektiem)

2.1.1. Saules elektrostacija ūdens atdzelžošanas stacijas “Pīlēni” energoapgādei,

2.1.2. Saules elektrostacija notekūdeņu attīrīšanas ietaises “Krīgeri”energoapgādei. Izpildītājs būvdarbus saules elektrostaciju izbūvē veic Dobeles novada Krimūnu pagasta “Pīlēnos”un Bērzes pagasta “Pīlēnos”turpmāk – Būvobjekts.

* 1. Izpildītājs veic Būvobjekta izbūvi pilnībā un nodod Pasūtītājam Būvobjektu ar visu atbildīgo institūciju saskaņojumiem, *t.sk*. Dobeles novada pašvaldības būvvaldes pozitīvu atzinumu, 10 (desmit) kalendāro mēnešu laikā no Būvdarbu līguma noslēgšanas dienas,bet ne vēlāk kā **līdz 2023.gada 30.aprīlim**.
  2. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā nodrošinātu Būvobjekta izbūvi un nodošanu ekspluatācijā. Izpildītājs ir atbildīgs par visu nepieciešamo atļauju un apstiprinājumu saņemšanu.
  3. Izpildītājs ir atbildīgs par to, lai visā Būvdarbu līguma saistību izpildes laikā būtu spēkā esošas licences un sertifikāti, profesionālās civiltiesiskās atbildības apdrošināšana, saskaņā ar normatīvajiem aktiem, Līguma izpildes garantija, garantijas laika garantija, kā arī Izpildītājam ir pienākums uzturēt garantiju spēkā esamību, savlaicīgi iesniedzot Pasūtītājam aktualizētos (iepriekšminētos) dokumentus.

1. **Būvdarbu veikšana**
   1. Izpildītājs nodrošina savlaicīgu un kvalitatīvu Būvdarbu veikšanu Būvobjekta izbūvei. Izpildītājs Būvdarbus pilnībā veic un nodod Būvobjektu Pasūtītājam līdz <datums>. Būvdarbu izpildes termiņš – 10 (desmit ) kalendārie mēneši no Būvdarbu līguma noslēgšanas datuma *.*
   2. Izpildītājs Būvdarbus veic Laika grafikā noteiktajos termiņos.
   3. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai savlaicīgi uzsāktu un pilnībā pabeigtu Būvdarbus līgumu termiņā. Izpildītājs pēc Līguma noslēgšanas, saskaņā ar Pasūtītāja pilnvarojumu, ne vēlāk kā 3 (trīs) darba dienu laikā, uzsāk visas veicamās darbības Būvatļaujās minēto būvdarbu uzsākšanas nosacījumu izpildei.
   4. Pasūtītājs ne vēlāk kā 3 (trīs) darbdienu laikā no Būvdarbu līguma noslēgšanas dienas (ja Puses nav vienojušās par citu termiņu) nodod un Izpildītājs pārņem Būvdarbu līguma 2.2. punktā norādīto Būvdarbu veikšanas vietu Dobeles novada Krimūnu un Bērzes pagastā.
   5. Izpildītājs veic nepieciešamās darbības Būvdarbu sagatavošanai.
   6. Izpildītājs veic Būvdarbus saskaņā ar Būvprojektu dokumentāciju *( Līguma 3.pielikums*) Izpildītājs ir tiesīgs atkāpties no Būvprojekta tikai ar Pasūtītāja rakstisku piekrišanu. Šajā gadījumā Izpildītājam ir pienākums Latvijas Republikas normatīvajos aktos noteiktajā kārtībā uz sava rēķina izdarīt grozījumus Būvprojektā.
   7. Izpildītājs Būvdarbos izmanto Būvprojektos, Tehniskās specifikācijā (*Līguma 2.pielikums)* un citām Būvdarbu līguma prasībām atbilstošus Piedāvājumā norādītos būvizstrādājumus.
   8. Izpildītājs Būvdarbu veikšanai nodrošina Piedāvājumā norādītos apakšuzņēmējus un speciālistus.
   9. Izpildītāja speciālistus, kurus tas iesaistījis Būvdarbu līguma izpildē, par kuriem sniedzis informāciju Pasūtītājam, un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma noteikumos noteiktajām prasībām, drīkst nomainīt tikai ar Pasūtītāja rakstisku piekrišanu.
   10. Pasūtītājs nepiekrītapakšuzņēmēju, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma noteikumos noteiktajām prasībām, ja pastāv kāds no šādiem nosacījumiem:

3.10.1. apakšuzņēmējs neatbilst tām Iepirkuma noteikumos noteiktajām prasībām, kas attiecas uz apakšuzņēmējiem;

3.10.2. piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkuma nolikumā noteiktajām prasībām;

3.10.3. piedāvātais apakšuzņēmējs atbilst Sabiedrisko pakalpojumu sniedzēju iepirkumu likuma 48.panta pirmās daļas 1.-11.punktos minētajiem kandidātu un pretendentu izslēgšanas nosacījumiem.

* 1. Pasūtītājs piekrīt apakšuzņēmēju, kuru veicamo darbu vērtība ir vismaz <10> procenti no Līguma cenas, bet uz kura iespējām Iepirkumā Izpildītājs nav balstījies, lai apliecinātu savas kvalifikācijas atbilstību Iepirkuma noteikumos noteiktajām prasībām, nomaiņai, kā arī minētajiem kritērijiem atbilstošu apakšuzņēmēju vēlākai iesaistīšanai Būvdarbu līguma izpildē, ja uz piedāvāto apakšuzņēmēju neattiecas Sabiedrisko pakalpojumu sniedzēju iepirkumu likuma 48.panta pirmās daļās punktos minētie kandidātu un pretendentu izslēgšanas nosacījumi.
  2. Pārbaudot apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkumu likuma 48.panta trešās, ceturtās, piektās, sestās, septītās un astotās daļas noteikumus. Sabiedrisko pakalpojumu sniedzēju iepirkumu likuma 48.panta piektajā daļā minētos termiņus skaita no dienas, kad Pasūtītājam ir iesniegts paziņojums par apakšuzņēmēja nomaiņu.
  3. Izpildītāja speciālistu var nomainīt, ja Izpildītāja piedāvātais speciālists atbilst tām Iepirkuma noteikumos noteiktajām prasībām, kas attiecas uz attiecīgo speciālistu.
  4. Pasūtītājs lēmumu par piekrišanu apakšuzņēmēja vai speciālista nomaiņai vai apakšuzņēmēja iesaistīšanai Būvdarbu līguma izpildē pieņem ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
  5. Ja Pasūtītājs uzskata, ka Izpildītāja apakšuzņēmēja vai speciālista darbība, vai veikto Būvdarbu kvalitāte neatbilst Būvdarbu līguma noteikumiem, Pasūtītājam ir tiesības, norādot iemeslus, Būvdarbu līguma izpildes laikā iesniegt Izpildītājam rakstisku pieprasījumu attiecīgā apakšuzņēmēja vai speciālista aizstāšanai ar citu (līdzvērtīgu) vai augstāku kvalifikāciju sasniegušu apakšuzņēmēju vai speciālistu. Savukārt Izpildītājam ir pienākums pēc iespējas nekavējoties šādu Pasūtītāja pieprasījumu izpildīt. Izpildītājam nav tiesību pieprasīt jebkādu papildu izmaksu segšanu, kas saistīta ar apakšuzņēmēju vai speciālistu aizstāšanu.
  6. Izpildītājs nodrošina visā Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam.
  7. Pasūtītājs un Izpildītājs Līguma izpildes gaitā rīko sanāksmes. Sanāksmēs Pasūtītāju pārstāv norīkots Pasūtītāja speciālists, Izpildītāju pārstāv atbildīgais Būvdarbu vadītājs. Pēc Pasūtītāja un Izpildītāja ieskatiem, sanāksmēs piedalās arī citas personas .
  8. Sanāksmes tiek protokolētas.
  9. Izpildītājs reizi mēnesī līdz 10. datumam iesniedz Pasūtītājam pārskatu un aktu par iepriekšējā mēnesī faktiski veiktajiem Būvdarbiem( *Formas Nr.2.)*, turpmāk – Būvdarbu nodošanas- pieņemšanas akts. Pasūtītājs 5 (piecu) darba dienu laikā no Būvdarbu nodošanas - pieņemšanas akta saņemšanas dienas to paraksta, vai arī Izpildītājam nosūta motivētu atteikumu pieņemt Būvdarbus. Būvdarbu nodošanas - pieņemšanas akts ir pamats ikmēneša maksājumu veikšanai saskaņā ar Būvdarbu līgumu, taču tas neierobežo Pasūtītāja tiesības noraidīt ar ikmēneša aktu pieņemtos Būvdarbus, veicot Būvobjekta pieņemšanu. *(Minimālā starpmaksājuma summa par izpildītiem Būvdarbiem ir* ***ne mazāka*** *5 000.00 (pieci tūkstoši )EUR mēnesī)*, un ja Būvdarbu izpilde ir mazāka, tad apmaksa tiek veikta summējot divus laika periodus. Ja Būvdarbu veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Būvdarbu izpildes termiņa pagarinājumu, kas atbilst radušos šķēršļu vai apstākļu darbības ilgumam.
  10. Pēc Būvdarbu pabeigšanas, kad Būvobjekts ir gatavs pieņemšanai ekspluatācijā, Izpildītājs par to rakstiski paziņo Pasūtītājam. Pasūtītājs 5 (piecu) darbdienu laikā veic Būvobjekta iepriekšēju apskati. Ja iepriekšējās apskates laikā Pasūtītājs konstatē Izpildītāja veikto Būvdarbu neatbilstību Būvdarbu līgumā vai Latvijas Republikas normatīvajos tiesību aktos noteiktajām prasībām, konstatē, ka Būvdarbi nav pilnībā pabeigti, vai tiek konstatēti citi trūkumi, Izpildītājs uz sava rēķina Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Būvdarbus. Ja iepriekšējās pārbaudes laikā trūkumi netiek konstatēti, tiek veikta Būvobjekta pieņemšana ekspluatācijā Latvijas Republikas normatīvajos aktos noteiktajā kārtībā.
  11. Pirms Būvobjekta pieņemšanas ekspluatācijā vai Būvdarbu pieņemšanas Izpildītājs nodod Pasūtītājam tehnisko izpildes dokumentāciju *(t.sk izpildes shēmas)*
  12. Izpildītājs pēc Pasūtītāja pilnvarojuma veic darbības atzinuma par Būvobjekta gatavību pieņemšanai ekspluatācijā saņemšanai.
  13. Ja Būvobjekta pieņemšanas ekspluatācijā komisija (būvvalde) konstatē Izpildītāja veikto Būvdarbu neatbilstību Būvdarbu līgumā vai Latvijas Republikas normatīvajos tiesību aktos noteiktajām prasībām, vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš Būvobjekta pieņemšanas ekspluatācijā konstatētos trūkumus. Pēc tam tiek veikta atkārtota Būvobjekta pieņemšana ekspluatācijā. Būvobjekta pieņemšanu ekspluatācijā apliecina Latvijas Republikas normatīvajos aktos noteiktā kārtībā sastādīts un parakstīts akts par Būvobjekta pieņemšanu ekspluatācijā un būvvaldes atzīme būvatļaujā par Būvdarbu veikšanas nosacījumu izpildi.
  14. Pēc Būvobjekta pieņemšanas ekspluatācijā Pasūtītājs pieņem Būvobjektu, Pasūtītājam un Izpildītājam savstarpēji parakstot Būvobjekta nodošanas - pieņemšanas aktu.
  15. Izpildītājs pirms Būvobjekta nodošanas - pieņemšanas akta parakstīšanas atbrīvo Būvobjektu un būvlaukumu, tostarp izved būvgružus.
  16. Būvobjekta nodošanas - pieņemšanas akta parakstīšana par Būvobjekta pieņemšanu ekspluatācijā, kā arī Būvobjekta pieņemšana neatbrīvo Izpildītāju no atbildības par Būvobjekta defektiem, kuri atklājas pēc Būvobjekta pieņemšanas.

**4. Līgumcena, Līguma summa un norēķinu kārtība**

4.1.Līgumcena par Būvdarbu pienācīgu izpildi, kas saskaņā ar Izpildītāja iesniegto finanšu piedāvājumu tiek noteikta EUR <summa ar cipariem> (<summa ar vārdiem>) apmērā bez pievienotās vērtības nodokļa.

Pievienotās vērtības nodoklis (turpmāk PVN) <procentu likme>% EUR <summa ar cipariem> (<summa ar vārdiem>).

Līguma summa ar PVN EUR <summa ar cipariem> (<summa ar vārdiem>)

*Atbilstoši „Pievienotās vērtības nodokļa likuma 142.panta nosacījumiem tik piemērota PVN nodokļa apgriezta maksāšana”.*

4.2. Līguma summa atbilst Tāmei un tajā ietilpst visas ar Būvdarbiem un Būvdarbu līgumā noteikto prasību izpildi saistītās izmaksas.

4.3. Tāmē noteiktās vienību cenas netiek mainītas. Līguma kopējā summa tiek koriģēta atbilstoši Būvdarbiem piemērojamo nodokļu izmaiņām.

4.4. Pasūtītājs veic samaksu, pārskaitot attiecīgo naudas summu uz Izpildītāja norādīto bankas kontu, šādā kārtībā:

4.4.1. Pasūtītājs veic maksājumus Izpildītājam tikai pēc Būvdarbu Līguma saistību izpildes garantijas saņemšanas;

4.4.2. Ikmēneša maksājumu *(starpmaksājums)* par kārtējā mēnesī faktiski veiktajiem Būvdarbiem – 15 (piecpadsmit) darba dienu laikā no atbilstoša maksājuma pieprasījuma (rēķina) saņemšanas dienas, pamatojoties uz Izpildītāja un Pasūtītāja akceptētiem Būvdarbu izpildes aktiem *(Formas Nr.2.)* par attiecīgo laika periodu*(ievērojot līguma 3.19.punktā minētos nosacījumus attiecībā uz minimālo starpmaksājuma summu)*;

4.4.4**.** Gala maksājumu 20 (divdesmit )% apmērā no līgumcenas Pasūtītājs veic 15 (piecpadsmit) darba dienu laikā pēc Būvobjekta nodošanas ekspluatācijā, kredītiestādes/apdrošināšanas sabiedrības izsniegtās Garantijas perioda garantijas *(ne mazākas kā 5 % apmērā no Līguma cenas* ) un atbilstoša maksājuma pieprasījuma *(rēķina)* saņemšanas no Izpildītāja.

**5. Līguma saistību izpildes garantija**

5.1. Līguma saistību izpildes garantijas iesniegšana.

Izpildītājs 14 (četrpadsmit) dienu laikā no Būvdarbu līguma spēkā stāšanās dienas iesniedz Pasūtītājam **Līguma saistību izpildes garantiju**, bet ne mazāk kā 10 % apmērā no Līguma cenas (bez PVN). Līguma saistību izpildes garantiju izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde/Apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojuma sniegšanu Latvijas Republikas teritorijā (*kā paraugu ieteicams izmantot Līguma saistību izpildes garantijas veidni Būvdarbu līguma 6. pielikums)*.

5.2. Izpildītājam ir jānodrošina, lai Līguma saistību izpildes garantija būtu spēkā Būvdarbu veikšanas laikā, kā arī būs derīga vēl 15 (piecpadsmit) kalendārās dienas pēc Būvobjekta nodošanas – pieņemšanas akta parakstīšanas.

5.3. Līguma saistību izpildes garantiju Pasūtītājs var izmantot, lai ieturētu līgumsodu, saņemtu zaudējumu atlīdzību vai citas Pasūtītājam pamatojoties uz Būvdarbu līgumu pienākošās summas.

**6. Pušu tiesības, pienākumi un atbildība**

6.1. Izpildītājs:

6.1.1. ir atbildīgs, lai, veicot Būvdarbus, tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;

6.1.2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;

6.1.3. līdz Būvobjekta nodošanas - pieņemšanas akta parakstīšanai uzņemas visus ar Būvobjektu, Būvdarbu, materiālu un iekārtu saistītos riskus;

6.1.4. ievēro un pilda Pasūtītāja likumīgās prasības;

6.1.5. nodrošina atbildīgā Būvdarbu vadītāja atrašanas objektā, kā arī ārpus darba laikā un brīvdienās jā tās nepieciešams savlaicīgajai būvniecības procesa organizācijai;

6.1.6. nodrošinās pārstāvju, kā arī atbildīgā Būvdarbu vadītāja piedalīšanos visās būvsapulcēs un citās ar Līguma izpildi saistītajās sanāksmēs.

6.1.7. veic Būvobjektā savu darbību civiltiesisko apdrošināšanu par visu Būvdarbu līguma summu, iesniedzot Pasūtītājam apdrošināšanas polises kopiju un vienlaicīgi uzrādot tās oriģinālu. Apdrošināšanas polisē jābūt norādei par šo Būvdarbu līgumu un Pasūtītāju. Šajā Būvdarbu līguma punktā noteiktas darbības Izpildītājam ir jāveic ne vēlāk kā 3 (trīs) darba dienu laikā pēc Būvdarbu līguma noslēgšanas.

6.2. Pasūtītājs:

6.2.1. veic samaksu Būvdarbu līgumā noteiktajā kārtībā un atbilstoši Būvprojektā izpildītiem Būvdarbiem;

6.2.2. savlaicīgi veic Izpildītāja veikto Būvdarbu pieņemšanu, vai sniedz motivētu atteikumu pieņemt Būvdarbus;

6.2.3. sniedz Izpildītājam Pasūtītājam pieejamo Būvdarbu līguma izpildei nepieciešamo Izpildītāja pieprasīto informāciju un dokumentāciju;

6.2.4. nodrošina Izpildītājam, tā personālam un transportam, iespēju netraucēti piekļūt Būvobjektam Būvdarbu līguma izpildei.

6.3. Pasūtītājam ir tiesības veikt kontroli attiecībā uz Būvdarbu līguma izpildi, tostarp pieaicinot speciālistus, kā arī Būvprojekta autoru autoruzraudzības veikšanai.

6.4. Puses nekavējoties informē viena otru par jebkādām grūtībām un šķēršļiem Būvdarbu līguma izpildē, kas varētu aizkavēt savlaicīgu Būvdarbu veikšanu un Būvdarbu līguma saistību izpildi līguma termiņā.

**7 . Līgumsods**

7.1. Ja Izpildītājs kvalitatīvi neizbūvē un nenodod Būvobjektu Būvdarbu Līgumā noteiktajā termiņā, Pasūtītājs var prasīt un piemērot Izpildītājam līgumsodu, bet ne vairāk ka 10 (desmit) % apmērā no Līguma summas.

7.2. Ja Izpildītājs savas darbības vai bezdarbības dēļ Pasūtītājam radījis zaudējumus, kā arī nodarījis kaitējumu, Pasūtītājs var prasīt un piemērot Izpildītājam zaudējuma atlīdzību 10 (desmit) % apmērā no Līguma summas.

7.3. Ja Pasūtītājs neveic Izpildītājam maksājumus Līgumā noteiktajā termiņā, Izpildītājs var prasīt un piemērot Pasūtītājam līgumsodu, bet ne vairāk ka 10 (desmit) % apmērā no attiecīgā Līguma 4.4. punktā noteiktā maksājuma[[2]](#footnote-2).

7.4. Līgumsoda samaksa neatbrīvo Puses no Līgumā noteikto saistību pilnīgas izpildes.

7.5. Ja Pasūtītājs vienpusēji atkāpjas no Līguma 11.2.1.-11.2.3. punktā minēto iemeslu dēļ, Pasūtītājs ir tiesīgs ieturēt no Izpildītāja līgumsodu 10 (desmit) % apmērā no Līguma summas.

**8. Garantijas**

8.1. Izpildītājs garantē, ka Būvobjekts atbilst Būvprojektam un Tehniskās specifikācijas un citām Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām. Izpildītājs ir atbildīgs par visiem bojājumiem un Pasūtītājam nodarītajiem zaudējumiem, kas rodas vai var rasties, Būvobjekta neatbilstības Būvprojektam un Tehniskās specifikācijas un citu Līguma, Latvijas Republikas būvnormatīvu un citu Latvijas Republikas normatīvo tiesību aktu prasībām, dēļ.

8.2. Būvobjekta garantijas termiņš ir **36 (trīsdesmit seši** ) mēneši no Būvobjekta pieņemšanas.

8.3. Pēc Būvobjekta nodošanas ekspluatācijā Izpildītājs iesniedz Pasūtītājam garantijas laika saistību izpildes perioda garantiju (*kā paraugu ieteicams izmantot Garantijas laika saistību izpildes Garantijas laika saistību izpildes garantijas veidni- Būvdarbu līguma 8. pielikums)*, kura ir ne mazāka kā 5 (piecu)% apmērā no Līgumcenas. Garantijai jābūt kredītiestādes/vai apdrošināšanas sabiedrības izsniegtai un Izpildītāja neatsaucamai, par garantijas periodu 36 (trīsdesmit seši) mēneši, kā garantijas summas saņēmēju norādot Pasūtītāju. Izpildītājam garantija jāiesniedz ne vēlāk kā 15 (piecpadsmit ) dienu laikā no Būvobjekta nodošanas - pieņemšanas dienas.

8.4. Pēc Garantijas laika saistību izpildes garantijas saņemšanas, Pasūtītājs atgriež Izpildītājam Līguma saistību izpildes garantiju.

8.5. Izpildītājs apņemas Pasūtītājam pieņemamā termiņā uz sava rēķina novērst bojājumus un citus trūkumus, kas Būvobjektā pie pareizas ekspluatācijas tiek konstatēti garantijas laikā, un uz kuriem ir attiecināma Būvdarbu līguma noteiktā garantija.

8.6. Ja Pasūtītājs garantijas laikā konstatē bojājumus vai citus trūkumus, Pasūtītājs par to paziņo Izpildītājam, norādot vietu un laiku, kad Izpildītājam jāierodas sastādīt aktu par konstatētajiem bojājumiem vai citiem trūkumiem. Pasūtītāja noteiktais termiņš nedrīkst būt mazāks par 10 (desmit) dienām, izņemot gadījumus, kad ir notikusi avārija vai cits ārkārtējs gadījums, šādā gadījumā Izpildītājam jāierodas nekavējoties. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam. Puses akta sastādīšanai ir tiesīgas pieaicināt speciālistus. Izdevumus par speciālistu sniegtajiem pakalpojumiem apmaksā Puse, kas ir atbildīga par konstatētajiem bojājumiem vai citiem trūkumiem.

**9. Nepārvarama vara**

9.1. Puses tiek atbrīvotas no atbildības par daļēju vai pilnīgu Būvdarbu līguma neizpildi, ja šī neizpilde ir radusies pēc Būvdarbu līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.

9.2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.

**10. Būvdarbu līguma darbības termiņš**

Būvdarbu līgums stājas spēkā, kad to ir parakstījušas Puses un ir spēkā līdz Būvdarbu līgumā noteikto saistību pilnīgai izpildei *(Būvdarbu līguma izpildes termiņš 10 (desmit) kalendārie mēneši no Būvdarbu līguma noslēgšanas dienas.*

**11. Būvdarbu līguma grozīšana un izbeigšana**

11.1. Būvdarbu līgumu var papildināt, grozīt vai izbeigt abām Pusēm savstarpēji vienojoties. Jebkuras Būvdarbu līguma izmaiņas vai papildinājumi tiek noformēti rakstiski un pēc abu Pušu parakstīšanas tie kļūst par Būvdarbu līguma neatņemamu sastāvdaļu. Puses vienojas tikai pamatojoties uz Latvijas Republikā spēkā esošajiem normatīvajiem aktiem un Būvdarbu līguma noteikumiem:

11.1.1. Būtiski Būvdarbu līguma grozījumi (grozījumi, kas saistīti ar piedāvājuma nosacījumiem, kuri tika izvērtēti Iepirkumā, izmaiņām, kas varētu būt būtiski ietekmējušas iesniegtos piedāvājumus, tajā skaitā izmaiņas attiecībā uz darba apjoma, cenas palielinājumu, un samaksas kārtību), ja vien tādi nav paredzēti Būvdarbu līgumā, nav pieļaujami;

11.1.2 Ja Būvdarbu līguma izpildes laikā ir radušies apstākļi, kurus iepriekš nevarēja paredzēt, un, kas neizbēgami aizkavē Būvdarbu izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā novēršanas iespējamo ilgumu un iemesliem. Pēc Izpildītāja paziņojuma saņemšanas, Pasūtītājam jānovērtē situācija, un, ja nepieciešams, jāpagarina Izpildītāja saistību izpildes termiņš. Šādā gadījumā ir jāveic attiecīgie grozījumi Būvdarbu līgumā.

11.2. Pasūtītājs var vienpusēji atkāpties no Būvdarbu līguma, par to rakstiski paziņojot Izpildītājam:

11.2.1. ja Izpildītājs Būvdarbu līgumā noteiktajā termiņā nav uzsācis Būvdarbu izpildi;

11.2.2. ja Izpildītājs neveic Būvdarbus Būvdarbu līgumā noteiktajos termiņos vai nepilda citas Būvdarbu līgumā noteiktās saistības – ar nosacījumu, ka Izpildītājs 10 (desmit) dienu laikā no attiecīgā Pasūtītāja paziņojuma saņemšanas dienas nav novērsis konstatēto Būvdarbu līgumā noteikto saistību neizpildi;

11.2.3. neievēro Būvprojektu vai Tehnisko specifikāciju vai citu Būvdarbu līguma vai Latvijas Republikas būvnormatīvu vai citu Latvijas Republikas normatīvo tiesību aktu prasības;

11.2.4. ja Izpildītājs ir atzīts par maksātnespējīgu.

11.2.5 ja Būvdarbu līgumu nav iespējams izpildīt tādēļ, ka Būvdarbu līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas .

11.3. Izpildītājs 10 (desmit) dienu laikā no Pasūtītāja paziņojuma par vienpusēju atkāpšanos no Būvdarbu līguma saņemšanas dienas atmaksā Pasūtītājam nedzēstā avansa saņemto summu, kā arī līgumsodu saskaņā ar Būvdarbu līguma noteikumiem.

11.4. Pēc Pasūtītāja vienpusējas atkāpšanās no Būvdarbu līguma Izpildītājs Pasūtītāja noteiktajā datumā pārtrauc Būvdarbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Būvdarbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu Pasūtītājam Puses sastāda attiecīgu aktu.

11.5. Pēc Pasūtītāja vienpusējas atkāpšanās no Būvdarbu līguma Puses sastāda aktu par faktiski veikto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir faktiski veikti, tos objektīvi ir iespējams pieņemt un tie ir turpmāk izmantojami. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam.

11.6. Ja Pasūtītājs nokavē maksājumu par vairāk nekā 10 (desmit) dienām, apgrūtina vai liedz Izpildītājam Būvdarbu līgumā noteikto saistību izpildi, Izpildītājs var vienpusēji atkāpties no Būvdarbu līguma – ar nosacījumu, ka Pasūtītājs 10 (desmit) dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam, vai novērsis šķēršļus Izpildītājam Būvdarbu līgumā noteikto saistību izpildei.

**12. Piemērojamās tiesības un strīdu risināšanas kārtība.**

12.1**.** Būvdarbu līgums interpretējams un pildāms saskaņā ar Latvijas Republikas normatīvajiem tiesību aktiem. Būvdarbu līgumā nenoregulētajiem jautājumiem piemērojami Latvijas Republikas normatīvie

tiesību akti.

12.2. Strīdus Puses risina savstarpēju sarunu ceļā vai tiesā Latvijas Republikas normatīvajos tiesību aktos noteiktajā kārtībā.

12.3. Puses pieliek visas pūles, lai strīdus atrisinātu savstarpēju sarunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.

12.4. Pusei ir jāatbild uz otras Puses piedāvāto strīda risinājuma priekšlikumu 7 (septiņu) dienu laikā no tā saņemšanas dienas. Ja strīda risinājumu neizdodas panākt 14 (četrpadsmit) dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

**13. Citi noteikumi**

13.1. Būvdarbu līgumā noteikto tiesību un pienākumu nodošana trešajām personām Būvdarbu līguma darbības laikā nav pieļaujama.

13.2. Ja kāds no Būvdarbu līguma noteikumiem zaudē spēku, tas neietekmē citu Būvdarbu Līguma noteikumu spēkā esamību.

13.3. Ja kādai no Pusēm tiek mainīti rekvizīti, tad tā nekavējoties rakstiski paziņo par to otrai Pusei. Pušu rekvizītu maiņa Līguma darbības laikā ir veicama tikai ar abpusēju rakstveida vienošanos.

13.4. Ja kāda no Pusēm nav izmantojusi Būvdarbu līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.

13.5. Ja Būvdarbu līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt, no otras Puses iegūtos fizisko personu datus tikai ar mērķi nodrošināt Būvdarbu līgumā noteikto saistību izpildi un normatīvajos aktos noteikto Pušu saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

13.6. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Būvdarbu līgumu, Vispārīgo datu aizsardzības regulu un Latvijas Republikas normatīvajos aktos noteikto. Puses ir atbildīgas par savu darbinieku, kas tiks iesaistīti Vienošanās izpildē, datu apstrādes tiesiskā pamata nodrošināšanu, atbilstoši normatīvo aktu prasībām.

13.7. Katrai Pusei ir pienākums šī Būvdarbu līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.

13.8. Izpildītājam ir pienākums 5(piecu)darba dienu laikā pēc Pasūtītāja uzaicinājuma parakstīt Būvdarbu līgumu, atbilstoši zemsliekšņa iepirkuma«Saules elektrostaciju izbūve Dobeles ūdenssaimniecības

pakalpojumu sistēmā » (Id.Nr.DŪ-ZI-2022-02/ERAF) nosacījumiem un iesniegtajam Piedāvājumam

zemsliekšņa iepirkumā.

13.9. Ja kāda no Pusēm nav izmantojusi Būvdarbu līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.

13.10.Būvdarbu līgums sastādīts un parakstīts divos identiskos eksemplāros oriģinālos eksemplāros, abi eksemplāri ir ar vienādu juridisko spēku. Viens no Būvdarbu līguma eksemplāriem atrodas pie Pasūtītāja, bet otrs – pie Izpildītāja.

13.11.Šādi Būvdarbu līguma pielikumi ir Būvdarbu līguma neatņemama sastāvdaļa:

1.pielikums: Zemsliekšņa iepirkuma noteikumi *[un <pasūtītāja sniegtā papildu informācija, u.c. pielikumi];*

2.pielikums: Tehniskā specifikācija(A) ;

3.pielikums: Būvprojekti (B)

4.pielikums: Piedāvājums dalībai zemsliekšņa iepirkumā ;

5.pielikums: Būvdarbu līguma izpildes laika grafiks;

6.pielikums: Līguma saistību izpildes garantijas veidne *(ieteicamais paraugs norādīts Noteikumu C1 pielikumā ).*

7.pielikums:Garantijas laika saistību izpildes garantijas veidne*(ieteicamais paraugs norādīts Noteikumu C2 pielikumā).*

**14. Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs:** |
| Pasūtītāja nosaukums un rekvizīti maksājumu veikšanai>  <paraksta tiesīgās personas amats, vārds un uzvārds> | Izpildītāja nosaukums un rekvizīti maksājumu veikšanai>  <paraksta tiesīgās personas amats, vārds un uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parakstīšanas vieta un datums |

Zemsliekšņa iepirkuma Noteikumu

**C1 pielikums** Līguma saistību izpildes garantijas veidnes paraugs

**LĪGUMA SAISTĪBU IZPILDES** **GARANTIJA**

**Līguma „<Līguma nosaukums>” (Nr.<līguma numurs>) izpildes garantija**

<Vietas nosaukums>, <gads>.gada <datums>.<mēnesis>

Mēs, <Bankas/Apdrošināšanas sabiedrības nosaukums, reģistrācijas numurs un adrese>, neatsaucami apņemamies <5> dienu laikā no Pasūtītāja rakstiska pieprasījuma, kurā minēts, ka

<Izpildītāja nosaukums>

<reģistrācijas numurs>

<adrese>

(turpmāk – Izpildītājs)

nav izpildījis no <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) izrietošās saistības, norādot ko Izpildītājs nav izpildījis,

saņemšanas dienas, <neprasot Pasūtītājam pamatot savu pieprasījumu>, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> eiro), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam iepriekš norādītajā adresē ne vēlāk kā Garantijas beigu datumā - <gads>.gada <datums>.<mēnesis>[[3]](#footnote-3).

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 (*„The ICC Uniform Rules for Demand Guaranties”, ICC Publication No.758*), kā arī Latvijas Republikas normatīvie tiesību akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |
| --- |
|  |
| |  | | --- | | <Paraksttiesīgās personas amata nosaukums, vārds un uzvārds> | | <Paraksttiesīgās personas paraksts> | | <Kredītiestādes/APDROŠINāŠANAS SABIEDRĪBAS zīmoga nospiedums | |

Zemsliekšņa iepirkuma Noteikumu

**C 2 pielikums** Garantijas laika saistību izpildes garantijas veidnes paraugs

**GARANTIJAS LAIKA SAISTĪBU IZPILDES GARANTIJA**

Līguma „<Līguma nosaukums>” (Nr.<līguma numurs>) garantijas perioda laika garantija

<Vietas nosaukums>, <gads>.gada <datums>.<mēnesis>

Mēs, <Kredītiestādes/ /Apdrošināšanas sabiedrības reģistrācijas nosaukums numurs un adrese>, neatsaucami apņemamies 5(piecu) dienu laikā no Pasūtītāja rakstiska pieprasījuma, kurā minēts, ka

<Izpildītāja nosaukums>

<reģistrācijas numurs>

<adrese>

(turpmāk – Uzņēmējs )

a) **nav novērsis defektus** , par kuriem viņš ir atbildīgs saskaņā ar <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums)

b) šo Defektu apraksts

saņemšanas dienas, <neprasot Pasūtītājam pamatot savu pieprasījumu>, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> eiro), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam iepriekš norādītajā adresē ne vēlāk kā Garantijas laika garantijas beigu datumā - <gads>.gada <datums>.<mēnesis> <gads>.gada <datums>.<mēnesis>.

Šī garantija ir spēkā **36 (trīsdesmit sešus) mēnešus**.

Garantijas darbības termiņa sākums no <gads>.gada <datums>.<mēnesis>

līdz <gads>.gada <datums>.<mēnesis> Garantijas darbības termiņa beigas

Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 (*„The ICC Uniform Rules for Demand Guaranties”, ICC Publication No.758*), kā arī Latvijas Republikas normatīvie tiesību akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |
| <Kredītiestādes/APDROŠINāŠANAS SABIEDRĪBAS zīmoga nospiedums |

1. Ja Izpildītājs ir personu apvienība, tad ir jānorāda visi personu apvienības dalībnieki.  [↑](#footnote-ref-1)
2. Atbilstoši grozījumiem Civillikumā no 01.01.2014. [↑](#footnote-ref-2)
3. <15> dienas pēc Būvobjekta nodošanas datuma. [↑](#footnote-ref-3)